Max And The Ducks

Max And The Ducks on synthpoppia soittava yhtye. Yhtye oli alun perin duo, jonka perustivat vuonna 2009  Marcos Kuusjärvi ja Veli Eronen. Vuonna 2010 mukaan liittyi  Anna-Kaisa Pippuri. Anna-Kaisa Pippuri jätti yhtyeen vuonna 2015. Vuoden 2014 alusta yhtyeeseen liittyi mukaan Niina Maria Kemppainen.  Helmikuussa 2018 yhtyeen uutena laulajana aloitti Erja Siljamo. Yhtyeellä on oma levy-yhtiö Max Duck Records Oy.maxandtheducks.com  Vuonna 2020 Max and the Ducks lopetti toimintansa ja lyhensi nimensä muotoon MATD.

 Historia
Yhtyeen ensimmäinen julkaisu oli Aqui The Disco Queen. Max and the Ducks julkaisi omakustanteisen albumin Ducktales, joka sisältää 14 kappaletta ja yhden remix-version. Yhtyeen ensiesiintyminen kokoonpanolla Pippuri–Kuusjärvi–Eronen tapahtui levynjulkaisukonsertissa 1. kesäkuuta 2010 Helsingin DTM-klubilla. 

Vuonna 2011 yhtye osallistui Sveitsin Euroviisukarsintaan kappaleella Down on Your Knees sekä Suomen karsintaan kappaleella All the Way. Vuonna 2012 yhtye pyrki uudelleen Sveitsin karsintoihin kappaleella Sin in the City sekä Anna-Kaisalle kirjoitetulla kappaleella My Heart Is on the Road Again. Jälkimmäinen saavutti näkyvyyttä sveitsiläisellä LabelTV-kanavalla, jossa se nousi katsotuimmaksi videoksi elokuussa 2013.

Yhtye oli ehdolla Sveitsin Euroviisukarsintaan myös vuonna 2014 kappaleella Misery.  Misery nousi Suomen viralliselle latauslistalle, saavuttaen parhaimmillaan kahdeksannen sijan viikolla 45. Yhtye julkaisi 7. kesäkuuta 2014 DTM-klubilla kolmen kappaleen singlen Don’t Tell Mama Fields of Karelia ja Cathy´s Song. Don't Tell Mama musiikkivideon taiteellisena johtajana ja pääroolin esittäjänä toimi näyttelijä Mikko Rasila.

Vuonna 2015 yhtye osallistui Sveitsin Euroviisukarsintaan kappaleella A Song for Life, joka sijoittui Suomen latauslistalla parhaimmillaan viidenneksi. Samana vuonna julkaistu Who the Fuck Is Alice nousi toisella listaviikollaan Suomen latauslistan kärkeen. Joulukuussa 2014 alkanut Radio Finlandian Max and the Ducks -radio-ohjelma esitteli uusia vaihtoehtoisia artisteja, ja kesäkuusta 2015 alkaen ohjelmaa esitettiin myös Virolaisella SSS Radio -asemalla. Lisäksi yhtye tuotti Radio Finlandialle aamuohjelmaa.

Vuoden 2015 alussa yhtyeen taustajoukkoihin liittyivät Heikki Viinamäki, Tapio Leppä ja Harri Nikkinen. Viinamäki aloitti myös yhtyeen tuottajana yhdessä Marcos Kuusjärven ja Veli Erosen kanssa. Kesäkuussa 2015 julkaistu single Summer Breeze/Highland (Instrumental) nousi latauslistalla sijalle 13. Lokakuussa 2015 julkaistu This Bond Is Tight -single ylsi Suomen virallisella latauslistalla parhaimmillaan toiseksi ja oli ehdolla Sveitsin Euroviisukarsinnoissa 2016.

Helmikuussa 2016 julkaistu My Name Is Eve/Cabaret/Kabaree sisälsi yhtyeen ensimmäisen suomenkielisen kappaleen sitten vuoden 2012. Elokuussa 2016 ilmestyi kolmen kappaleen julkaisu Blacksmith Mould/Non Me Crucifigere/Blacksmith Mould (Instrumental), joka perustuu Kalevalan 37. runoon Ilmarisesta. Samana päivänä yhtye poisti varhaisen Karjalan Niityt -julkaisunsa suoratoistopalveluista, koska se ei enää vastannut yhtyeen laatutavoitteita. Marraskuussa 2016 julkaistiin single Wet Pillow.

Helmikuussa 2017 ilmestyi Loves Like Tom of Finland, joka tehtiin Suomen 100-vuotisjuhlan kunniaksi ja omistettiin sarjakuvataiteilija Touko Laaksoselle. Kappale nousi Suomen latauslistalle. Huhtikuussa 2017 julkaistu Bitch Alice Is Back/Aqui The Queen 2.0 nousi latauslistalla korkeimmillaan sijalle 10. Elokuussa 2017 julkaistiin First Mug Coffee in the Morning, joka jäi laulusolisti Niina Maria Kemppaisen viimeiseksi julkaisuksi ennen hänen lähtöään yhtyeestä saman vuoden heinäkuussa.

Lokakuussa 2017 Marcos Kuusjärvi ja Veli Eronen aloittivat työskentelyn FinnRadio.FM-kanavalla, jossa yhtye aloitti uuden Rock or Not -radio-ohjelman. Helmikuussa 2018 yhtyeeseen liittyi uusi laulaja Erja Siljamo. Hänen ensimmäinen julkaisunsa yhtyeen kanssa oli heinäkuussa 2018 ilmestynyt Everything Has Its Time, jota seurasivat single Upside Down marraskuussa 2018 ja päivitetyt versiot kappaleesta Snowman joulukuussa 2018.

Syyskuussa 2019 julkaistiin If You Had My Heart, jonka tuotti venezuelalainen Freddy Parra. Tammikuussa 2020 ilmestyi A Man Who Cries/A Man Who Cries (underwater mix), ja helmikuussa 2020 julkaistiin viimeiseksi Max and the Ducks -nimellä ilmestynyt single Great Day of Wonders. Kappale oli tarkoitettu ehdolle Suomen Euroviisukarsintaan, mutta Euroviisut peruttiin koronapandemian vuoksi.Toukokuuta 2020 yhtye lopetti toimintansa nimellä Max and the Ducks ja jatkoi nimellä MATD. Toukokuussa 2020 julkaistiin myös kokoelma-albumi As Time Goes By, joka sisältää kymmenen kappaletta yhtyeen varhaisvuosilta.

 Max and the Ducks – listahistoria Suomen virallisella latauslistalla (2013–2017) IFPI 
Seuraava taulukko esittää Max and the Ducks -yhtyeen singlejulkaisujen sijoituksia Suomen virallisella latauslistalla vuosina 2013–2017.
SingleVuosiViikotSijoitukset"Misery"2013vko 458"Fields of Karelia"2014vko 2428"Don’t Tell Mama"2014vko 24–2725, 30, 16, 13"A Song for Life"2014vko 43–445, 12"Who the Fuck Is Alice"2015vko 1–412, 1, 9, 28"Summer Breeze"2015vko 27–2815, 13"This Bond Is Tight"2015vko 41–455, 2, 8, 6, 8"Loves Like Tom of Finland"2017vko 1315"Bitch Alice Is Back"2017vko 18–2021, 17, 10

Diskografia



 Snowman – Max Duck Records 2013 single
 Ballroom Hitz – Max Duck Records 2013 single
 Misery – Max Duck Records 2013 single
 Highland – Max Duck Records 2014 single
 Friday Girl – Max Duck Records 2014 single
 Misery (Original Long Version) – Max And The Ducks Records 2014 single
 Don´t Tell Mama – Max Duck Records 2014 single
 Fields Of Karelia – Max Duck Records 2014 single
 Cathy´s Song – Max Duck Records 2014 single
 A Song For Life – Max Duck Records 2014 single
 Who The Fuck Is Alice - Max Duck Records 2014 single
 Summer Breeze - Max Duck Records 2015 single
 Highland (Instrumental) - Max Duck Records 2015 single
 This Bond Is Tight - Max Duck Records 2015 single
 This Bond Is Tight (Eurovision edit) - Max Duck Records 2015 single
 Love Is - Max Duck Records 2015 single 
 My Name Is Eve - Max Duck Records 2016 single 
 Cabaret - Max Duck Records 2016 single 
 Kabaree - Max Duck Records 2016 single  
 Blacksmith Mould - Max Duck Records 2016 single  
 Non Me Crusifigere - Max Duck Records 2016 single  
 Wet Pillow - Max Duck Records 2016 single  
 Loves Like Tom Of Finland (Eurovision edit) - Max Duck Records 2017 single  
 Loves Like Tom Of Finland ( Original) - Max Duck Records 2017 single  
 Bitch Alice Is Back - Max Duck Records 2017 single  
 Aqui The Queen 2.0 - Max Duck Records 2017 single  
 First Mug Coffee In The Morning - Max Duck Records 2017 single  
Everything Has Its Time - Max Duck Records 2018 single
Upside Down - Max Duck Records 2018 single
Snowman (Original & Radio edit) - Max Duck Records 2018 single 
If You Had My Heart - Max Duck Records 2019 single 
A Man Who Cries - Max Duck Records 2020 single 
A Man Who Cries (underwater mix) - Max Duck Records 2020 single 
Great Day Of Wonders - Max Duck Records 2020 single 
As Time Goes By - Max Duck Records 2020 albumi 

 Lähteet 

 Aiheesta muualla 
 www.maxandtheducks.com 

Luokka:Suomalaiset elektronisen musiikin yhtyeet